1909

1909  (MCMIX) ஒரு வெள்ளிக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு வியாழக்கிழமையில் ஆரம்பமானது.

 நிகழ்வுகள் 
 சனவரி 7 – கொலம்பியா பனாமாவின் விடுதலையை ஏற்றுக்கொண்டது.
 சனவரி 28 – 1898 எசுப்பானிய-அமெரிக்கப் போருக்குப் பிறகு கடைசி அமெரிக்கப் படையினர் குவாண்டானமோ விரிகுடாவைத் தவிர்த்து கியூபாவின் ஏனைய பகுதிகளில் இருந்து வெளியேறினர்.
 பெப்ரவரி 5 – லியோ பேக்லேண்டு என்ற பெல்சிய வேதியியலாளர் பேக்கலைட் என்ற கடினமான வெப்பத்தால் இறுகும் நெகிழியை உருவாக்கியதாக அறிவித்தார்.
 மார்ச்சு 4 – வில்லியம் டாஃப்ட் ஐக்கிய அமெரிக்காவின் 27-ஆவது அரசுத்தலைவராகப் பதவியேற்றார்.
 மார்ச்சு 10 – பிரித்தானிய-சயாமிய உடன்படிக்கை பேங்காக்கில் கையெழுத்திடப்பட்டது.
 மார்ச்சு 18 – எய்னார் தேசாவு என்பவர் டென்மார்க்கில் சிற்றலை வானொலி அலைபரப்பியை அறிமுகப்படுத்தினார்.
 மார்ச்சு 21 – பகாய் சமயத்தைத் தொடங்கிய பாபின் எச்சங்கள் கைஃபாவில் கார்மேல் மலையில் வைக்கப்பட்டது.
 மார்ச்சு 31 – பொசுனியா எர்செகோவினா மீதான ஆஸ்திரியாவின் கட்டுப்பாட்டை செர்பியா ஏற்றுக் கொண்டது.
 மார்ச்சு 31 – டைட்டானிக் கப்பலின் கட்டுமானப் பணிகள் பெல்பாஸ்ட்டில் தொடங்கியது.
 ஏப்ரல் 11 – டெல் அவீவ் நகரம் யூதர்களால் யோப்பாவின் (அன்றைய உதுமானியப் பேரரசு) அருகில் அமைக்கப்பட்டது. .
 ஏப்ரல் 14 – உதுமானியத் துருக்கிகள் 15,000–30,000 ஆர்மீனியக் கிறித்தவர்களைக் கொன்றனர்.
 ஏப்ரல் 18 – ஜோன் ஆஃப் ஆர்க் உரோமை நகரில் புனிதப்படுத்தப்பட்டார்.
 ஏப்ரல் 19 – ஆங்கிலோ-பாரசீக எண்ணெய்க் கம்பனி தொடங்கப்பட்டது.
 ஏப்ரல் 27 - துருக்கியின் சுல்த்தான் இரண்டாம் அப்துல் ஹமீட் பதவியில் இருந்து அகற்றப்பட்டு அவனது சகோதரன் ஐந்தாம் மெஹ்மெட் ஆட்சிக்கு வந்தான்.
 ஏப்ரல் 27 – உதுமானிய சுல்தான் இரண்டாம் அப்துல் அமீது பதவியில் இருந்து அகற்றப்பட்டு, அவரது சகோதரன் ஐந்தாம் மெகுமுது புதிய சுல்தானாக நியமிக்கப்பட்டார்.
 சூன் 1 – இலங்கை, கொழும்பு நகரில் உள்ள இராணி மாளிகையில் நடைபெற்ற தமிழ்த் தலைவர்களின் மாநாட்டில், ஆளுநர் சேர் என்றி மெக்கலம் தலைமை தாங்கினார். இலங்கைத் தமிழர்களின் முதன்மையான அடையாளமாக வழங்கப்படும் அதிகார் பதவியை மீண்டும் புதுப்பிக்க முடிவு செய்யப்பட்டது.John H. Martyn, Notes on Jaffna, American Ceylon Mission Press, தெல்லிப்பழை, இலங்கை, 1923, (2ம் பதிப்பு: 2003) பக். 90
 சூன் 15 – இங்கிலாந்து, ஆத்திரேலியா, தென்னாப்பிரிக்கத் துடுப்பாட்ட அணிகள் இலார்ட்சில் சந்தித்து, பன்னாட்டுத் துடுப்பாட்ட அவையைத் தொடங்கின.
 சூலை 1 – இலண்டனில், இந்தியத் தேசியவாத மாணவர் மதன் லால் டிங்கரா, இந்திய வெளியுறவுத்துறை செயலாளரின் அரசியல் உதவியாளரான கர்சன் வில்லியை படுகொலை செய்தார். 
 சூலை 26 – ஆத்திரேலியாவில் பிரித்தானியா நோக்கிச் சென்ற வராட்டா என்ற பயணிகள் கப்பல் டர்பனில் 211 பேருடன் காணாமல் போனது.
 சூலை – இலங்கையில் மன்னாருக்கான தொடருந்துப் பாதை அமைக்க முடிவெடுக்கப்பட்டது.
 அக்டோபர் 26 – சப்பானியப் பிரதமர் இட்டோ இரொபூமி கொரிய விடுதலை இயக்க செயற்பாட்டாளரான ஆன் சுங்-கெயும் என்பவரால் மஞ்சூரியாவில் வைத்துக் கொல்லப்பட்டார்.
 நவம்பர் 18 – நிக்கராகுவாவில், 2 அமெரிக்கர்கள் உட்பட 500 புரட்சியாளர்கள் அந்நாட்டின் தலைவர் ஒசே சாண்டோசு செலாயாவின் உத்தரவின்படி, சுட்டுக் கொல்லப்பட்டனர்.

 நாள் அறியப்படாத நிகழ்வுகள் 
 கார்ல் லாண்ட்ஸ்டெய்னெர், கான்ஸ்டன்டின் லெவாடிட்டி, எர்வின் பாப்பர் ஆகியோர் முதற்தடவையாக போலியோ வைரசைத் தனிமைப்படுத்தினர்.
 இந்திய அறிவியல் கழகம் ஆரம்பிக்கப்பட்டது.
 பார் அளவை சேர் நேப்பியர் ஷா என்பவரால் அறிமுகப்படுத்தப்பட்டது.
 இலங்கையில் தொடர்வண்டிப் போக்குவரத்து நீர்கொழும்புக்கு ஆரம்பிக்கப்பட்டது.
 குயின்ஸ்லாந்து பல்கலைக்கழகம் அமைக்கப்பட்டது.
 சிங்கப்பூர் இலங்கைத் தமிழர் சங்கம் தொடங்கப்பட்டது.

 பிறப்புகள் 
 சனவரி 22 – ஊ தாண்ட், ஐநா பொதுச் செயலர் (இ. 1974)
 பெப்ரவரி 11 – ஜோசப் எல் மேங்கியூவிஸ், அமெரிக்கத் திரைப்படத் தயாரிப்பாளர் (இ. 1993)
 பெப்ரவரி 16 – மு. நவரத்தினசாமி, பாக்குநீரிணையை நீந்திக் கடந்தவர் (இ. 1969)
 பெப்ரவரி 26 – தலால், யோர்தான் மன்னர் (இ. 1972)
 ஏப்ரல் 22 – ரீட்டா லெவி மோண்டால்சினி, நோபல் பரிசு பெற்ற இத்தாலிய நரம்பியலாளர் (இ. 2012)
 ஏப்ரல் 30 – யூலியானா, நெதர்லாந்து அரசி (இ. 2004)
 சூலை 16 – அருணா ஆசப் அலி, இந்திய விடுதலைப் போராட்ட செயற்பாட்டாளர் (இ. 1996)
 சூலை 19 – பாலாமணியம்மா, இந்தியக் கவிஞர் (இ. 2004)
 செப்டம்பர் 15 – சி. என். அண்ணாதுரை, தமிழ்நாடு முதலமைச்சர் (இ. 1969)
 நவம்பர் 17 – சி. இலக்குவனார், தமிழறிஞர் (இ. 1973)
 நவம்பர் 19 - பீட்டர் ட்ரக்கர், மேலாண்மைத்துறை எழுத்தாளர் (இ. 2005)

 இறப்புகள் 
 சனவரி 12 – எர்மான் மின்கோவ்சுக்கி, செருமானியக் கணிதவியலாளர் (பி. 1864)
 மார்ச் 29 – டபிள்யூ. ஜி. ரொக்வூட், இலங்கைத் தமிழ் அரசியல்வாதி, மருத்துவர், இலங்கை சட்டவாக்கப் பேரவை உறுப்பினர் (பி. 1843)
 சூலை 11 – சைமன் நியூகோம்பு, கனடிய-அமெரிக்க வானியலாளர், கணிதவியலாளர் (பி. 1835)
 ஆகத்து 8 – மேரி மக்கிலொப், ஆத்திரேலிய கத்தோலிக்க திருச்சபைப் புனிதர் (பி. 1842)

 நோபல் பரிசு பெற்றோர் 
 இயற்பியல் – மார்க்கோனி , கார்ல் பெர்டினாண்ட் பிரவுன்
 வேதியியல் – வில்ஹெம் ஆஸ்ட்வால்டு
 மருத்துவம் – எமில் தியோடர் கோச்சர்
 இலக்கியம் – செல்மா லோவிசா லேகர்லாவ்
 அமைதி – அகுஸ்தே மரீ பிரான்சுவா பீர்னார்ட், பவுல்-என்றி-பெஞ்சமின்

மேற்கோள்கள்

 1909 நாற்காட்டி 


nv:1901 – 1950